钦定古今图书集成/理学汇编/学行典/第054卷 > 朱子全书 > 《答李孝述》
## 钦定古今图书集成/理学汇编/学行典/第054卷 > 朱子全书 > 《答李孝述》

孝述见先生答黄寺丞“健顺仁义礼智”之问云：“有分
而言之者，有合而言之者。”孝述于分而言者，已随愚
见陈于上矣。复以合而言者求之，窃意仁义礼智，若
以用言，则有有为者，有无为者，故仁礼为健，义智为
顺。若论其所以为是四者之实，则仁是人之不忍之
心，似有柔顺之意；礼之品节一定而不可易，似有阴
“静之意；二者恐是健中有顺；义之‘裁制方严’，似有刚
断之意；‘智之周流不滞’，似有阳动之意；二者恐是顺
中有健，于此可见阴阳本不相离之意。不知是否？”曰：
“当时之意，恐谓分则为四，合则为二耳。然如所说，又
自是一意，即所谓‘水阴根阳，火阳根阴’者。”